కిమ్మనే రత్నాకర్

కిమ్మనే రత్నాకర్  కర్ణాటక రాష్ట్రానికి చెందిన రాజకీయ నాయకుడు. ఆయన తీర్థహళ్లి  శాసనసభ నియోజకవర్గం నుండి రెండుసార్లు ఎమ్మెల్యేగా ఎన్నికై ప్రాథమిక & మాధ్యమిక విద్య శాఖ మంత్రిగా పని చేశాడు.
రాజకీయ జీవితం
కిమ్మనే రత్నాకర్ జనతాదళ్ (సెక్యులర్)  పార్టీ ద్వారా రాజకీయాల్లోకి వచ్చి పార్టీలో వివిధ హోదాల్లో పని చేసి 1999 శాసనసభ ఎన్నికలలో తీర్థహళ్లి  శాసనసభ నియోజకవర్గం నుండి జేడీఎస్ అభ్యర్థిగా పోటీ చేసి తన సమీప ప్రత్యర్థి బీజేపీ అభ్యర్థి  అరాగ జ్ఞానేంద్ర చేతిలో 4102 ఓట్ల తేడాతో ఓడిపోయాడు. ఆయన ఆ తరువాత భారత జాతీయ కాంగ్రెస్ పార్టీలో చేరి 2004 శాసనసభ ఎన్నికలలో ఐఎన్‌సీ అభ్యర్థిగా పోటీ చేసి తన సమీప ప్రత్యర్థి బీజేపీ అభ్యర్థి అరాగ జ్ఞానేంద్ర చేతిలో 1375 ఓట్ల తేడాతో ఓడిపోయాడు. 

కిమ్మనే రత్నాకర్ 2008 శాసనసభ ఎన్నికలలో తీర్థహళ్లి  శాసనసభ నియోజకవర్గం నుండి ఐఎన్‌సీ అభ్యర్థిగా పోటీ చేసి తన సమీప ప్రత్యర్థి బీజేపీ అభ్యర్థి అరాగ జ్ఞానేంద్రపై 3826 ఓట్ల మెజారిటీతో గెలిచి తొలిసారి ఎమ్మెల్యేగా ఎన్నికయ్యాడు. ఆయన  2013 శాసనసభ ఎన్నికలలో ఐఎన్‌సీ అభ్యర్థిగా పోటీ చేసి తన సమీప ప్రత్యర్థి బీజేపీ అభ్యర్థి అరాగ జ్ఞానేంద్రపై 1343 ఓట్ల మెజారిటీతో గెలిచి రెండోసారి ఎమ్మెల్యేగా ఎన్నికై 2013 నుండి 2016 వరకు సిద్దరామయ్య మంత్రివర్గంలో ప్రాథమిక & మాధ్యమిక విద్య శాఖ మంత్రిగా పని చేశాడు. 

కిమ్మనే రత్నాకర్ 2018 శాసనసభ ఎన్నికలలో తీర్థహళ్లి  శాసనసభ నియోజకవర్గం నుండి ఐఎన్‌సీ అభ్యర్థిగా పోటీ చేసి తన సమీప ప్రత్యర్థి బీజేపీ అభ్యర్థి అరాగ జ్ఞానేంద్ర చేతిలో 21,955 ఓట్ల తేడాతో ఓడిపోయాడు. ఆయన 2023 శాసనసభ ఎన్నికలలో ఐఎన్‌సీ అభ్యర్థిగా పోటీ చేసి తన సమీప ప్రత్యర్థి బీజేపీ అభ్యర్థి అరాగ జ్ఞానేంద్ర చేతిలో 12,241 ఓట్ల తేడాతో ఓడిపోయాడు.

మూలాలు

వర్గం:కర్ణాటక రాజకీయ నాయకులు
వర్గం:కర్ణాటక వ్యక్తులు
వర్గం:భారతీయ జనతా పార్టీ రాజకీయ నాయకులు